מיכאל שטיך

מיכאל שטיך (בגרמנית: Michael Detlef Stich; נולד ב-18 באוקטובר 1968) הוא טניסאי עבר גרמני שהיה אחד הטניסאים הבולטים בעולם בשנות ה-90 של המאה ה-20 ובשיאו (1993) דורג במקום שני בעולם.

ביוגרפיה 
שטיך זכה פעם אחת בטורניר גראנד סלאם באליפות וימבלדון ב-1991. הוא זכה פעם אחת בגראנד סלאם לזוגות, וזכה במדליית זהב בתחרות הזוגות באולימפיאדת ברצלונה (1992). בסך הכול הוא זכה ב-28 תחרויות, מהן 18 תחרויות יחידים ו-10 תחרויות זוגות.

שטיך החל לשחק טניס בגיל שש. בשנת 1988 הוא התחיל לשחק כמקצוען, ובשנת 1990 זכה בתחרות הראשונה שלו. הוא פרץ בשנת 1991 כאשר ניצח באליפות וימבלדון. בשנת 1992 הוא זכה בתחרות זוגות באליפות ארצות הברית הפתוחה (ביחד עם ג'ון מקנרו) ובמשחקים האולימפיים (ביחד עם בוריס בקר). בשנת 1993 זכה בגביע דייוויס כחלק מנבחרת גרמניה.

במחצית שנות ה-90 יכולתו ירדה בעקבות הפציעות ובשנת 1997 הוא סיים להשתתף בתחרויות.

לאחר הפרישה הוא הקים קרן למלחמה ב-HIV. כמו כן, הוא עוסק בפרשנות טניס.

גמרים של תחרויות גראנד סלאם לזוגות

סיכום הופעות בגראנד סלאם

קישורים חיצוניים

ספורטאים גרמנים
טניסאים זוכי אליפות וימבלדון
אלופים אולימפיים: טניסאים
אלופים אולימפיים מגרמניה
גרמנים שנולדו ב-1968